გიურსუ (ფინდიქლის რაიონი)

გიურსუ () — სოფელი ფინდიქლის რაიონში, რიზეს პროვინცია, თურქეთი. მდებარეობს რიზედან 71 კილომეტრში, ხოლო რაიონის ცენტრ ფინდიქლიდან 11 კილომეტრში. 2020 წლის მონაცემებით სოფელში 126 ადამიანი ცხოვრობს.
ისტორია
მისი ძველი სახელი იყო ფიცხალა-ი ულია. ეს დასახლება სახელს იღებს ფიცხალას მდინარიდან. კულტურის ისტორიკოსმა ნიკო მარმა სოფლის სახელი დაწერა როგორც ფიცხელა. Nikolay Marr, Lazistan'a Yolculuk (Çeviri: Yulva Muhurcişi), İstanbul, 2016, s. 77, ISBN 9786055753634. ეს ადგილის სახელი, რომელიც ნიშნავს ზედა ფიცხალას, 1876 წლის ტრაპიზონის პროვინციის წელიწდეულში წერია როგორც ფიშალა-ი ულია .Trabzon Vilayeti Salnamesi − 1869-1904, (Hazırlayan) Kudret Emiroğlu, Ankara, 1993-2009, 22 cilt; 8. cilt, s. 368, ISBN 9789157871117. 1928 წლის ოსმალური სოფლების სიაში კი სოფლის სახელი დაწერილია როგორც ფისკალა-ი ულია. Son Teşkilat-i Mülkiyede Köylerimizin Adları (Osmanlıca), İstanbul, 1928, s. 622.  ეს წერის ფორმა შემდგომში გადაიქცა „ფიშალაიულიად“. 

სოფელი ფიშალა-ი ულიას  მდებარეობის რეგიონი ანტიკურ ეპოქაში შედიოდა კოლხეთის სამეფოს საზღვრებში. ოსმალებმა ეს რეგიონი ხელში ჩაიგდეს ტრაპიზონის იმპერიის განადგურების შემდეგ 1461 წელს. ფიშალა-ი ულია, როდესაც ტრაპიზონის პროვინციის საზღვრებში იყო, 1867 წელს ახლად დაარსებული ტრაპიზონის პროვინციის ლაზისტანის სანჯაყის სოფელი გახდა. 1876 წლის ტრაპიზონის პროვინციის წელიწდეულში ის მოიხსენიება როგორც ამ სანჯაყის ჰოფას ოლქის არჰავის თემის სოფელი. სოფლის მოსახლეობა შედგებოდა 59 კომლში მცხოვრები 130 ადამიანისგან. თითოეულ კომლზე დაახლოებით 2.2 ადამიანის მოსვლა მიუთითებს, რომ მხოლოდ მამაკაცი მოსახლეობა იყო აღრიცხული. თუ ქალების რაოდენობას დავამატებთ მამაკაცების რიცხვს, სოფლის მოსახლეობა შეადგენდა 260 ადამიანს. ფიშალა-ი ულიაში, რომელიც სოფლის მეურნეობით ირჩენდა თავს, აღრიცხულია 531 ცხვარი და თხა, 250 ძროხა და 12 ხარი. Trabzon Vilayeti Salnamesi − 1869-1904, (Hazırlayan) Kudret Emiroğlu, Ankara, 1993-2009, 22 cilt; 8. cilt, s. 369, ISBN 9789157871117.

ფიშალა-ი ულია, 1928 წლის ოსმალური სოფლების სიაში, ეკუთვნოდა რიზეს პროვინციის ჰოფას ოლქის ვიჩეს თემს. 1935 წლის საყოველთაო აღწერაში სოფელი „ფიშალაიულია“ იყო ერთ-ერთი რიზესა და არტვინის პროვინციების ადგილზე შექმნილი ჩორუჰის პროვინციის ჰოფას ოლქის ვიჩეს თემის სოფლებიდან და მისი მოსახლეობა შედგებოდა 374 ადამიანისგან. ზედა ფიცხალა, 1940 წლის საყოველთაო აღწერაში ჩაიწერა როგორც „ფისკალაულია“, ხოლო 1950 წლის აღწერაში როგორც „გურსუ“. ამ ორ თარიღს შორის სოფლის სახელი აშკარად შეიცვალა გურსუდ. სოფელი 1940 წელს მიეკუთვნებოდა ჩორუჰის პროვინციის ჰოფას ოლქის ვიჩეს თემს, ხოლო 1950 წელს ჩორუჰის რეგიონის ფინდიქლის რაიონის ცენტრალურ თემს. სოფელში 1940 წელს ცხოვრობდა 390 ადამიანი, ხოლო 1950 წელს - 417 ადამიანი.  სახელის შეცვლის მიუხედავად, სოფლის ძველი სახელი ახალთან ერთად „გურსუ (ფიშალაულია)“ ფორმით კიდევ გარკვეული დროის განმავლობაში გამოიყენებოდა ოფიციალურ ჩანაწერებში.

სქოლიო

კატეგორია:ფინდიქლის რაიონის სოფლები
კატეგორია:ლაზური დასახლებები თურქეთში